Diari Oficial de la Generalitat Valenciana


Sumari del DOGV 3810, del 08-08-2000 (2000/6632)

DECRET 116/2000, de 25 de juliol, del Govern Valencià, pel qual es modifica l'Estatut de l'Entitat Pública de Sanejament d'Aigües Residuals de la Comunitat Valenciana.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2000/07/25/116/dof/vci/html**

### Dades del document

Número de DOGV
:   3810

Data del DOGV
:   08-08-2000

Secció del DOGV
:   I. DISPOSICIONS GENERALS

Número del document
:   2000/6632


Data del document
:   25-07-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

 Descriptors 

:   * Entitat Pública de Sanejament d'Aigües Residuals de la Comunitat Valenciana
    * administració regional
    * empresa pública
    * reglament intern
    * legislació
    * delegació de poders
    * competència administrativa
    * aigua residual

DECRET 116/2000, de 25 de juliol, del Govern Valencià, pel qual es modifica l'Estatut de l'Entitat Pública de Sanejament d'Aigües Residuals de la Comunitat Valenciana. [2000/X6632]
  
El present Decret modifica l'Estatut de l'Entitat Pública de Sanejament d'Aigües Residuals de la Comunitat Valenciana, pe tal de fer una nova assignació de facultats entre els òrgans de l'esmentada entitat.
  
Concretament, s'atribueixen al president del Consell d'Administració facultats pròpies en matèria de contractació, de subscripció de convenis de finançament i de resolució de reclamacions de responsabilitat patrimonial entre d'altres, si bé amb obligació de donar compte al Consell de Administració de les decisions adoptades.
  
Fins aquest moment, les esmentades facultats venien sent exercides pel president del Consell d'Administració en virtut de delegació del Consell, la qual cosa comportava que en cas d'interposició d'un recurs de reposició ?implantat per la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú- contra un acte dictat per delegació del Consell, fora aquest qui l'haguera de resoldre en el termini d'un mes des de la seua interposició, amb les dificultats inherents a la reunió de l'òrgan col·legiat, fora de les sessions preceptives (quatre sessions anuals, de conformitat amb l'article 11 del Decret 170/1992, de 16 d'octubre, del Govern Valencià, en la redacció que li dóna el Decret 47/1995, de 22 de març).
  
Al mateix temps s'atribueix al gerent de l'Entitat de Sanejament la competència per a iniciar i instruir els procediments de responsabilitat patrimonial, de conformitat amb l'article 3 del Reial Decret 429/1993, de 26 de març, que distingeix clarament entre els òrgans que inicien i instrueixen aquests procediments i els òrgans que els resolen.
  
Per tant, d'acord amb la proposta efectuada pel Consell d'Administració de l'Entitat de Sanejament, en la seua sessió de 19 d'abril de 2000, i de conformitat amb el que estableix l'article 15.1.c) de la Llei 2/1992, de 26 de març, de Sanejament d'Aigües Residuals de la Comunitat Valenciana, i l'article 40 de la Llei 5/1983, de 30 de desembre de Govern Valencià, a proposta dels consellers d'Obres Públiques, Urbanisme i Transports i de Medi Ambient i prèvia deliberació del Govern Valencià, en la reunió del dia 25 de juliol de 2000,
  
DECRETE
  
Article únic
  
Es modifiquen els articles 8, 9 i 19 del Decret 170/1992, de 16 d'octubre, del Govern Valencià, en el sentit que s'indica a continuació:
  
Primer
  
Suprimir l'apartat 2 de l'article 8 del Decret 170/1992, que atribueix al Consell d'Administració la facultat per a «l'autorització de les adquisicions i contractes».
  
Segon
  
Incorporar en l'article 9, relatiu a les facultats del president del Consell d'Administració, els apartats 10, 11, 12, 13 i 14 amb la següent redacció:
  
«10. Exercir les facultats ordinàries com a òrgan de contractació de l'Entitat de Sanejament, dins dels límits legals i pressupostaris, amb l'obligació de donar compte al Consell d'Administració en la primera reunió que tinga lloc.
  
11. Subscriure convenis de finançament amb entitats locals titulars de la gestió de instal·lacions de sanejament i depuració, amb l'obligació de donar compte al Consell d'Administració en la primera reunió que tinga lloc, i comunicació, als representants de l'administració local en el Consell, de la interposició, si s'escau, de recursos de reposició contra actes administratius derivats d'aquells.
  
12. Resoldre els expedients de finançament complementari a l'explotació d'instal·lacions de sanejament i depuració, amb l'obligació de donar compte al Consell d'Administració en la primera reunió que tinga lloc.
  
13. Resoldre els procediments de responsabilitat patrimonial en l'àmbit d'actuació de l'Entitat de Sanejament, amb l'obligació de donar compte al Consell d'Administració en la primera reunió que tinga lloc.
  
14. Delegar en el vicepresident o en el gerent l'exercici d'aquelles atribucions seues que considere convenients».
  
Tercer
  
Incorporar en l'article 19, relatiu a les facultats del gerent de l'Entitat de Sanejament, un nou apartat amb el següent tenor literal:
  
«10. Iniciar i instruir els procediments de responsabilitat patrimonial en l'àmbit d'actuació de l'Entitat de Sanejament».
  
DISPOSICIÓ DEROGATÒRIA
  
Queden revocades les delegacions efectuades en virtut de l'atribució de competències d'acord amb la normativa anterior.
  
DISPOSICIÓ FINAL
  
El present Decret entrarà en vigor vint dies després de la seua publicació en el Diari Oficial de la Generalitat Valenciana.
  
València, 25 de juliol de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Obres Públiques, Urbanisme i Transports,
  
JOSÉ RAMÓN GARCÍA ANTÓN
  
El conseller de Medi Ambient,


Còpia Permalink ELI